钦定古今图书集成/理学汇编/学行典/第244卷 > 陈时中
## 钦定古今图书集成/理学汇编/学行典/第244卷 > 陈时中

按《长沙府志》：“陈时中，号白石，长沙人。博学宏才，襟怀
磊落，常以友天下士为快。嘉靖间，创环中书院，集四
方贤士肄业其中。由成均丞吉水，卑而能廉，尝建尊
经阁，从家乡运米以成之。罗念庵师事之。弃官归，居
乡清介，族有析产者，以千金遗之，却勿受。上于县创
水渡石桥、麻林坝，民利赖之。”